CELEX: 32011R0474
Language: sk
Date: 2011-05-03 00:00:00
Title: Vykonávacie nariadenie Rady (EÚ) č. 474/2011 z  3. mája 2011 , ktorým sa mení a dopĺňa nariadenie (ES) č. 1425/2006, ktorým sa ukladá konečné antidumpingové clo na dovoz určitých plastových vriec a vrecúšok s pôvodom okrem iného v Čínskej ľudovej republike

18.5.2011   
            
            
               SK
            
            
               Úradný vestník Európskej únie
            
            
               L 131/2
            
         VYKONÁVACIE NARIADENIE RADY (EÚ) č. 474/2011
   z 3. mája 2011,
   ktorým sa mení a dopĺňa nariadenie (ES) č. 1425/2006, ktorým sa ukladá konečné antidumpingové clo na dovoz určitých plastových vriec a vrecúšok s pôvodom okrem iného v Čínskej ľudovej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 13 ods. 3, článok 14 ods. 3 a článok 14 ods. 5,
   so zreteľom na návrh predložený Európskou komisiou po porade s poradným výborom,
   keďže:
   1.   POSTUP
   
   1.1.   Existujúce opatrenia
   
   
               (1)
            
            
               Nariadením (ES) č. 1425/2006 (2) (ďalej len „pôvodné nariadenie“) Rada uložila konečné antidumpingové clo na dovoz určitých plastových vriec a vrecúšok s pôvodom okrem iného v Čínskej ľudovej republike (ďalej len „ČĽR“) do Únie. Vzhľadom na vysoký počet čínskych spolupracujúcich vyvážajúcich výrobcov bola vybraná vzorka vyvážajúcich výrobcov a spoločnostiam zahrnutým do vzorky sa uložili individuálne colné sadzby v rozmedzí od 4,8 % do 12,8 %, kým ostatným spolupracujúcim spoločnostiam, ktoré neboli zahrnuté do vzorky a ktoré sú uvedené v prílohe I k pôvodnému nariadeniu, bola uložená colná sadzba vo výške 8,4 %. Čínskym spoločnostiam, ktoré sa neprihlásili alebo nespolupracovali pri prešetrovaní dumpingu za obdobie od 1. apríla 2004 do 31. marca 2005 (ďalej len „pôvodné prešetrovanie“), sa uložila colná sadzba vo výške 28,8 % (ďalej len „sadzba zostatkového cla“).
            
         
               (2)
            
            
               Nariadením Rady (ES) č. 189/2009 (3), ktorým sa mení a dopĺňa pôvodné nariadenie, a v súlade s článkom 2 pôvodného nariadenia boli do zoznamu výrobcov z ČĽR uvedených v prílohe I pridané tri čínske spoločnosti.
            
         1.2.   Začatie prešetrovania z úradnej moci
   
   
               (3)
            
            
               Z prima facie dôkazov, ktoré mala Komisia k dispozícii, vyplývalo, že po uložení opatrení došlo k zmene v štruktúre obchodu pri vývoze z ČĽR do Únie, pre ktorú neexistuje iný dostatočne náležitý dôvod ani iné opodstatnenie ako uloženie platného cla. Zdá sa, že táto zmena v štruktúre obchodu vyplýva z vývozu príslušného výrobku vyrábaného čínskymi vyvážajúcimi vývozcami, na ktorých sa vzťahuje sadzba zostatkového cla, do Únie prostredníctvom čínskeho vyvážajúceho výrobcu, na ktorého sa vzťahuje nižšia colná sadzba, konkrétne prostredníctvom spoločnosti Xiamen Xingxia Polymers Co., Ltd. (ďalej len „Xiamen“) uvedenej na zozname v prílohe I k pôvodnému nariadeniu.
            
         
               (4)
            
            
               Okrem toho z dôkazov vyplynulo, že nápravné účinky existujúcich antidumpingových opatrení uložených na príslušný výrobok boli oslabované z hľadiska cien. Existovali dostatočné prima facie dôkazy o tom, že dovoz príslušného výrobku sa uskutočňoval za ceny podstatne nižšie, ako bola nepoškodzujúca cena stanovená pri pôvodnom prešetrovaní, ktoré viedlo k zavedeniu existujúcich opatrení.
            
         
               (5)
            
            
               Napokon Komisia mala k dispozícii dostatočné prima facie dôkazy o tom, že ceny príslušného výrobku sú dumpingové vo vzťahu k predtým stanovenej normálnej hodnote.
            
         
               (6)
            
            
               Komisia po porade s poradným výborom dospela k záveru, že existujú dostatočné dôkazy na začatie prešetrovania podľa článku 13 základného nariadenia, prijala nariadenie (EÚ) č. 748/2010 (4), ktorým sa začína prešetrovanie týkajúce sa možného obchádzania antidumpingových opatrení (ďalej len „nariadenie o začatí prešetrovania“). Podľa článku 13 ods. 3 a článku 14 ods. 5 základného nariadenia Komisia prostredníctvom pôvodného nariadenia takisto nariadila colným orgánom, aby registrovali dovoz príslušného výrobku deklarovaného ako výrobok vyrobený spoločnosťou Xiamen pod špecifickým doplnkovým kódom TARIC A981, ktorý bol takémuto dovozu priradený s cieľom zabezpečiť, aby v prípade, že sa prešetrovaním preukáže obchádzanie uložených opatrení, bolo možné uložiť antidumpingové clo v príslušnej výške so spätnou účinnosťou odo dňa registrácie takéhoto dovozu.
            
         1.3.   Prešetrovanie
   
   
               (7)
            
            
               Komisia oficiálne upovedomila orgány ČĽR, spoločnosť Xiamen, ako aj spoločnosti, ktoré údajne vyvážajú svoje výrobky prostredníctvom spoločnosti Xiamen (ďalej len „ďalší vyvážajúci výrobcovia“), o začatí prešetrovania a zaslala im dotazníky. Zainteresované strany dostali v lehote stanovenej v nariadení o začatí prešetrovania príležitosť písomne vyjadriť svoje stanoviská a požiadať o vypočutie. Zainteresované strany boli takisto informované, že nespolupráca môže viesť k uplatneniu článku 18 základného nariadenia a k zisteniam založeným na dostupných skutočnostiach.
            
         
               (8)
            
            
               Ani jeden z ďalších vyvážajúcich výrobcov nezaslal vyplnený dotazník a spoločnosť Xiamen zaslala iba čiastočne vyplnený dotazník.
            
         1.4.   Obdobie prešetrovania
   
   
               (9)
            
            
               Obdobie prešetrovania (ďalej len „OP“) sa vzťahovalo na obdobie od 1. januára 2009 do 30. júna 2010. V záujme prešetrenia zmeny v štruktúre obchodu a iných aspektov uvedených v článku 13 základného nariadenia sa zozbierali údaje za obdobie od januára 2006 do konca OP.
            
         2.   VÝSLEDKY PREŠETROVANIA
   
   2.1.   Všeobecné úvahy/miera spolupráce/metodika
   
   
               (10)
            
            
               Spoločnosť Xiamen predložila neúplné a čiastočne vyplnené odpovede v dotazníku. Útvary Komisie zaslali spoločnosti Xiamen list, v ktorom ju informovali o nepostačujúcich údajoch uvedených v dotazníku a vyzvali ju, aby poskytla úplné a prehľadné údaje, na ktorý spoločnosť Xiamen nereagovala. Okrem toho spoločnosť Xiamen odmietla navrhované overenie údajov v jej priestoroch.
            
         
               (11)
            
            
               Komisia následne spoločnosť Xiamen informovala, že za takýchto okolností ju považuje za nespolupracujúcu spoločnosť v súlade s článkom 18 základného nariadenia a že zistenia budú založené na dostupných skutočnostiach. Spoločnosť Xiamen bola takisto informovaná o tom, že výsledok prešetrovania môže byť pre ňu menej priaznivý, ako by tomu bolo v prípade, keby spolupracovala. Spoločnosť Xiamen na tento list nereagovala.
            
         
               (12)
            
            
               Vzhľadom na uvedené skutočnosti a na to, že neboli k dispozícii žiadne štatistické údaje na určenie objemu a cien vývozu na úrovni spoločnosti počas OP, zistenia v súvislosti s údajným obchádzaním museli vychádzať z dostupných skutočností v súlade s článkom 18 základného nariadenia, konkrétne zo skutočností založených na dôkazoch, ktoré poskytli colné orgány členských štátov, a z neoverených údajov pochádzajúcich z čiastočne vyplnených odpovedí, ktoré predložila spoločnosť Xiamen v dotazníku.
            
         2.2.   Príslušný výrobok
   
   
               (13)
            
            
               Príslušným výrobkom sú plastové vrecia a vrecúška s obsahom najmenej 20 % hmotnosti polyetylénu a s fóliou s hrúbkou najviac 100 mikrometrov (μm) s pôvodom v Čínskej ľudovej republike, ktoré sú v súčasnosti zaradené do číselných znakov KN ex 3923 21 00, ex 3923 29 10 a ex 3923 29 90 (kódy TARIC 3923210020, 3923291020 a 3923299020).
            
         2.3.   Zmena v štruktúre obchodu
   
   
               (14)
            
            
               V súlade s článkom 13 ods. 1 základného nariadenia sa na účely posúdenia existencie obchádzania analyzovala možná zmena v štruktúre obchodu medzi jednotlivými spoločnosťami v ČĽR a Úniou, ktorá vyplýva z praxe, procesu alebo činnosti, pre ktorú neexistuje iný dostatočne náležitý dôvod ani iné hospodárske opodstatnenie ako uloženia cla a pre ktorú existovali dôkazy o ujme alebo o oslabovaní nápravných účinkov z hľadiska cien a/alebo množstva príslušného výrobku a pre ktorú existovali dôkazy o dumpingu vo vzťahu k normálnym hodnotám, ktoré boli predtým stanovené pre podobný výrobok.
            
         
               (15)
            
            
               Vzhľadom na to, že na určenie objemu a cien vývozu na úrovni spoločnosti sa nemôžu použiť údaje Eurostatu, pretože boli poskytnuté iba súhrnné údaje za celú krajinu, a nie sú dostupné žiadne ďalšie štatistické údaje na úrovni spoločnosti, použili sa údaje o objeme a cenách vývozu uvedené v čiastočne vyplnenom dotazníku, ktorý predložila spoločnosť Xiamen.
            
         
               (16)
            
            
               Podľa údajov, ktoré poskytla spoločnosť Xiamen, po uložení opatrení v septembri 2006 sa predaj do Únie výrazne zvýšil. V určitých obdobiach sa vývoz zdvojnásobil v porovnaní s obdobím, počas ktorého sa uskutočnil výber vzorky v rámci pôvodného prešetrovania, a uvedené ceny boli nižšie ako priemerná cieľová cena EÚ stanovená počas pôvodného prešetrovania.
            
         2.4.   Absencia dostatočne náležitého dôvodu alebo hospodárskeho opodstatnenia, iného ako uloženie antidumpingového cla
   
   
               (17)
            
            
               Okrem zvýšenia objemu predaja sa usúdilo, že podľa informácií predložených v pôvodnom prešetrovaní v rámci výberu vzorky spoločnosť Xiamen vyhlásila, že nemá žiadne prepojené spoločnosti a žiadnu výrobu mimo svojej hlavnej továrne. V čiastočne vyplnenom dotazníku v súvislosti s obchádzaním antidumpingových opatrení spoločnosť Xiamen uviedla, že počas OP si externe obstarávala určité fázy výroby, ako napríklad farebnú potlač alebo balenie, a že občas predáva suroviny obstarávateľským spoločnostiam.
            
         
               (18)
            
            
               Čiastočne vyplnený dotazník potvrdil, že obstarávateľské spoločnosti, ktoré uviedla spoločnosť Xiamen, sú ďalší vývozcovia, ktorí na základe prima facie dôkazov údajne uskutočňovali presmerovávanie vývozu do Únie. Z odpovede však takisto vyplynulo, že v tomto prípade nešlo o dohodu o externom obstarávaní, v rámci ktorej by si vlastníctvo surovín a konečných produktov ponechávala spoločnosť, ktorá zadala externé obstaranie, ale o inú dohodu, a to z nižšie uvedených dôvodov.
            
         
               (19)
            
            
               Vo všetkých prípadoch predaja, v ktorých sa výrobky označili ako „čiastočne spracované“, európski zákazníci uvádzali, že platba nebola poskytnutá spoločnosti Xiamen, ale bola zaslaná na bankové účty spomínaných dvoch spoločností, ktoré boli údajne zapojené do presmerovávania vývozu. Tento predaj predstavuje viac ako 20 % celkového predaja do EÚ v roku 2009. Okrem toho zo zoznamu predajných transakcií, ktorý predložila spoločnosť Xiamen, vyplýva, že pri rôznych predajných transakciách sa použili rôzne fakturačné metódy, ktoré sa líšia svojou alfanumerickou štruktúrou aj dĺžkou. Pokiaľ ide o predaj oznámený ako „čiastočne spracované výrobky“ prostredníctvom jednej z dvoch spoločností, ktoré predstavujú väčšinu tohto predaja, zdá sa, že číslo faktúry zahŕňa dve písmená, ktoré označujú názov spoločnosti, ktorá bola údajne zapojená do presmerovávania vývozu. Okrem toho spomínané dve spoločnosti sú vzdialené približne 1 000 km od spoločnosti Xiamen, čím sa spochybňuje hospodárske opodstatnenie takejto dohody.
            
         
               (20)
            
            
               Ďalej nemožno vylúčiť, že údajné presmerovávanie vývozu sa vzťahuje na väčší objem predaja na vývoz, ako je objem uvedený v podrobnom zozname predajných transakcií, ktorý predložila spoločnosť Xiamen, pretože zo štatistiky týkajúcej sa výroby a kapacít, ktorú takisto predložila spoločnosť Xiamen, vyplýva, že 40 % jej výroby v rokoch 2007, 2008 a 2009 bolo deklarovaných ako externe obstaraných.
            
         
               (21)
            
            
               Zistilo sa, že predaj označený ako „čiastočne spracované výrobky“ sa skončil v októbri 2009, t. j. po tom, čo colné orgány určitých členských štátov odmietli uplatňovať individuálnu antidumpingovú colnú sadzbu, ktorú spoločnosť Xiamen žiadala pre určitý dovoz výrobkov zjavne vyrobených inými vyvážajúcimi výrobcami.
            
         
               (22)
            
            
               Na základe uvedených skutočností preto možno vyvodiť záver, že po uložení opatrení na príslušný výrobok došlo k zmene v štruktúre obchodu, pre ktorú neexistuje žiadny dostatočne náležitý dôvod ani iné hospodárske opodstatnenie, ako snaha obísť platnú sadzbu zostatkového antidumpingového cla.
            
         2.4.1.   Oslabovanie nápravných účinkov antidumpingového cla v súvislosti s ujmou
   
   
               (23)
            
            
               Nárast dovozu deklarovaného pod názvom spoločnosti Xiamen bol z hľadiska množstva významný. Z jej vyplneného dotazníka, ktorý predložila spoločnosť Xiamen, vyplýva, že v rokoch 2007 a 2008 táto spoločnosť takmer zdvojnásobila svoj predaj do EÚ v porovnaní s predajom oznámeným počas obdobia pôvodného prešetrovania, čo bolo najmä v dôsledku zapojenia ďalších vyvážajúcich výrobcov. Z porovnania priemernej cieľovej ceny EÚ stanovenej počas pôvodného prešetrovania a váženej priemernej vývoznej ceny oznámenej počas OP vyplýva, že dochádzalo k predaju pod cenu.
            
         
               (24)
            
            
               Preto sa dospelo k záveru, že uvedené praktiky oslabovali ozdravné účinky opatrení z hľadiska množstva a cien v súvislosti s ujmou.
            
         2.4.2.   Dôkazy o existencii dumpingu
   
   
               (25)
            
            
               Na záver, v súlade s článkom 13 ods. 1 a 2 základného nariadenia sa preskúmalo, či existovali dôkazy o existencii dumpingu vo vzťahu k predtým stanovenej normálnej hodnote.
            
         
               (26)
            
            
               Na základe porovnania váženej priemernej normálnej hodnoty, ako bola stanovená počas pôvodného prešetrovania (kde normálna hodnota bola stanovená na základe analogickej krajiny – Malajzie), a váženej priemernej vývoznej ceny počas súčasného OP, ako ju oznámila spoločnosť Xiamen vo svojom čiastočne vyplnenom dotazníku, sa zistilo dumpingové rozpätie prekračujúce dumpingové rozpätie stanovené počas pôvodného prešetrovania pre spoločnosti, ktoré neboli zaradené do vzorky.
            
         3.   OPATRENIA
   
   
               (27)
            
            
               Na základe uvedeného a podľa článku 18 základného nariadenia sa dospelo k záveru, že došlo k zmene v štruktúre obchodu v súlade s článkom 13 ods. 1 základného nariadenia. Podľa článku 13 ods. 1 druhej vety základného nariadenia by sa preto sadzba zostatkového antidumpingového cla na dovoz príslušného výrobku s pôvodom v ČĽR mala rozšíriť na dovoz rovnakého výrobku deklarovaného ako výrobok vyrobený spoločnosťou Xiamen. V praxi to znamená, že pre takýto dovoz by sa mal od nadobudnutia účinnosti tohto nariadenia deklarovať doplnkový kód TARIC A999.
            
         
               (28)
            
            
               Okrem toho s cieľom umožniť v budúcnosti podrobnejšie sledovanie obchodných tokov týkajúcich sa spoločností, ktoré neboli zaradené do vzorky, ku každej spoločnosti, ktorá nebola zaradená do vzorky a ktorá je uvedená na zozname v prílohe I k pôvodnému nariadeniu, sa priradí doplnkový kód TARIC.
            
         
               (29)
            
            
               V súlade s článkom 13 ods. 3 a článkom 14 ods. 5 základného nariadenia, podľa ktorých sa všetky rozšírené opatrenia majú uplatňovať na výrobky, ktoré boli pri dovoze do Únie zaregistrované v súlade s nariadením o začatí prešetrovania, by sa z registrovaného dovozu odosielaného spoločnosťou Xiamen malo vyberať clo.
            
         4.   ZVEREJNENIE
   
   
               (30)
            
            
               Zainteresované strany boli informované o základných skutočnostiach a úvahách, na základe ktorých Rada zvažovala rozšíriť platnú sadzbu zostatkového antidumpingového cla na spoločnosť Xiamen, a bolo im umožnené, aby predložili svoje pripomienky a boli vypočuté. Neboli predložené žiadne pripomienky, ktoré by mohli zmeniť uvedené závery,
            
         PRIJALA TOTO NARIADENIE:
   Článok 1
   1.   Konečné antidumpingové clo vo výške 28,8 % uplatniteľné na „všetky ostatné spoločnosti“ uložené nariadením (ES) č. 1425/2006 na dovoz určitých plastových vriec a vrecúšok s pôvodom v Čínskej ľudovej republike sa týmto rozširuje na dovoz výrobkov deklarovaných ako výrobky vyrobené spoločnosťou XIAMEN XINGXIA POLYMERS CO., LTD.
   2.   Tabuľka v článku 1 ods. 2 nariadenia (ES) č. 1425/2006 sa týmto nahrádza touto tabuľkou:
   
      
                  „Krajina
               
               
                  Spoločnosť
               
               
                  Sadzba AD cla (%)
               
               
                  Doplnkový kód TARIC
               
            
                  Čínska ľudová republika
               
               
                  Cedo (Shanghai) Limited and Cedo (Shanghai) Household Wrappings, Shanghai
               
               
                  7,4
               
               
                  A757
               
            
                  Jinguan (Longhai) Plastics Packing Co., Ltd., Longhai
               
               
                  5,1
               
               
                  A758
               
            
                  Sunway Kordis (Shanghai) Ltd. and Shanghai Sunway Polysell Ltd., Shanghai
               
               
                  4,8
               
               
                  A760
               
            
                  Suzhou Guoxin Group Co., Ltd., Suzhou Guoxin Group Taicang Yihe Import & Export Co., Ltd., Taicang Dongyuan Plastic Co., Ltd. a Suzhou Guoxin Group Taicang Giant Packaging Co., Ltd., Taicang
               
               
                  7,8
               
               
                  A761
               
            
                  Wuxi Jiayihe Packaging Co., Ltd. a Wuxi Bestpac Packaging Co., Ltd., Wuxi
               
               
                  12,8
               
               
                  A763
               
            
                  Zhong Shan Qi Yu Plastic Products Co., Ltd., Zhongshan
               
               
                  5,7
               
               
                  A764
               
            
                  Huizhou Jun Yang Plastics Co., Ltd., Huizhou
               
               
                  4,8
               
               
                  A765
               
            
                  Xinhui Alida Polythene Limited, Xinhui
               
               
                  4,3
               
               
                  A854
               
            
                  Spoločnosti uvedené v PRÍLOHE I
               
               
                  8,4
               
               
                  Pozri PRÍLOHU I
               
            
                  Všetky ostatné spoločnosti
               
               
                  28,8
               
               
                  A999
               
            
                  Thajsko
               
               
                  King Pac Industrial Co., Ltd., Chonburi a Dpac Industrial Co., Ltd., Bangkok
               
               
                  14,3
               
               
                  A767
               
            
                  Multibax Public Co., Ltd., Chonburi
               
               
                  5,1
               
               
                  A768
               
            
                  Naraipak Co., Ltd. a Narai Packaging (Thailand) Ltd., Bangkok
               
               
                  10,4
               
               
                  A769
               
            
                  Sahachit Watana Plastic Industry Co., Ltd., Bangkok
               
               
                  6,8
               
               
                  A770
               
            
                  Thai Plastic Bags Industries Co., Ltd., Nakornpathorn
               
               
                  5,8
               
               
                  A771
               
            
                  Spoločnosti uvedené v PRÍLOHE II
               
               
                  7,9
               
               
                  A772
               
            
                  Všetky ostatné spoločnosti
               
               
                  14,3
               
               
                  A999“
               
            
   3.   Príloha I k nariadeniu (ES) č. 1425/2006 sa týmto nahrádza textom prílohy k tomuto nariadeniu.
   Článok 2
   1.   Clo rozšírené článkom 1 sa vyberá na dovoz registrovaný v súlade s článkom 2 nariadenia (EÚ) č. 748/2010.
   2.   Uplatňujú sa platné ustanovenia týkajúce sa cla.
   Článok 3
   Colným orgánom sa týmto nariaďuje zastaviť registráciu dovozu stanovenú v súlade s článkom 2 nariadenia (EÚ) č. 748/2010.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Článok 2 sa však uplatňuje od dátumu nadobudnutia účinnosti nariadenia (EÚ) č. 748/2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. mája 2011
      
         
            Za Radu
         
         
            predseda
         
         MARTONYI J.
      
   
   
      (1)  Ú. v. EÚ L 343, 22.12.2009, s. 51.
   
      (2)  Ú. v. EÚ L 270, 29.9.2006, s. 4.
   
      (3)  Ú. v. EÚ L 67, 12.3.2009, s. 5.
   
      (4)  Ú. v. EÚ L 219, 20.8.2010, s. 1.
   
      PRÍLOHA
      
         
            „PRÍLOHA I
            
               ČÍNSKI SPOLUPRACUJÚCI VYVÁŽAJÚCI VÝROBCOVIA NEZARADENÍ DO VZORKY
            
            
                        Spoločnosť
                     
                     
                        Mesto
                     
                     
                        Doplnkový kód TARIC
                     
                  
                        BAO XIANG PLASTIC BAG MANUFACTURING (SHENZHEN) CO., LTD.
                     
                     
                        Shenzhen
                     
                     
                        B014
                     
                  
                        BEIJING LIANBIN PLASTIC & PRINTING CO., LTD.
                     
                     
                        Beijing
                     
                     
                        B015
                     
                  
                        CHANGLE BEIHAI PLASTIC PRODUCTS CO., LTD.
                     
                     
                        Zhuliu
                     
                     
                        B016
                     
                  
                        CHANGLE UNITE PLASTIC PRODUCTS CO., LTD.
                     
                     
                        Changle
                     
                     
                        B017
                     
                  
                        CHANGLE HUALONG PLASTIC PRODUCTS CO., LTD.
                     
                     
                        Changle
                     
                     
                        B018
                     
                  
                        CHANGLE SANDELI PLASTIC PRODUCTS CO., LTD.
                     
                     
                        Changle
                     
                     
                        B019
                     
                  
                        CHANGLE SHENGDA RUBBER PRODUCTS CO., LTD.
                     
                     
                        Changle
                     
                     
                        B020
                     
                  
                        CHANGZHOU HUAGUANG PLASTIC PRODUCTS CO., LTD.
                     
                     
                        Wujin
                     
                     
                        B021
                     
                  
                        CHEONG FAT PLASTIC BAGS (CHINA) PRINTING FACTORY
                     
                     
                        Shenzhen
                     
                     
                        B022
                     
                  
                        CHUN HING PLASTIC PACKAGING MANUFACTORY LTD.
                     
                     
                        Hongkong
                     
                     
                        B023
                     
                  
                        CHUN YIP PLASTICS (SHENZHEN) LIMITED
                     
                     
                        Shenzhen
                     
                     
                        B024
                     
                  
                        CROWN POLYETHYLENE PRODUCTS (INT’L) LTD.
                     
                     
                        Hongkong
                     
                     
                        B025
                     
                  
                        DALIAN JINSHIDA PACKING PRODUCTS CO., LTD.
                     
                     
                        Dalian
                     
                     
                        B026
                     
                  
                        DONG GUAN HARBONA PLASTIC & METALS FACTORY CO., LTD.
                     
                     
                        Dongguan
                     
                     
                        B027
                     
                  
                        DONGGUAN CHERRY PLASTIC INDUSTRIAL, LTD.
                     
                     
                        Dongguan
                     
                     
                        B028
                     
                  
                        DONGGUAN FIRSTWAY PLASTIC PRODUCTS CO., LTD.
                     
                     
                        Dongguan
                     
                     
                        B029
                     
                  
                        DONGGUAN MARUMAN PLASTIC PACKAGING COMPANY LIMITED
                     
                     
                        Dongguan
                     
                     
                        B030
                     
                  
                        DONGGUAN NAN SING PLASTICS LIMITED
                     
                     
                        Dongguan
                     
                     
                        B031
                     
                  
                        DONGGUAN NOZAWA PLASTIC PRODUCTS CO., LTD.
                     
                     
                        Dongguan
                     
                     
                        B032
                     
                  
                        DONGGUAN RUI LONG PLASTICS FACTORY
                     
                     
                        Dongguan
                     
                     
                        B033
                     
                  
                        FOSHAN SHUNDE KANGFU PLASTIC PRODUCTS CO., LTD.
                     
                     
                        Shunde
                     
                     
                        B034
                     
                  
                        FU YUEN ENTERPRISES CO.
                     
                     
                        Hongkong
                     
                     
                        B035
                     
                  
                        GOLD MINE PLASTIC INDUSTRIAL LIMITED
                     
                     
                        Jiangmen
                     
                     
                        B036
                     
                  
                        GOOD-IN HOLDINGS LTD.
                     
                     
                        Hongkong
                     
                     
                        B037
                     
                  
                        HANG LUNG PLASTIC FACTORY (SHENZHEN) LTD.
                     
                     
                        Shenzhen
                     
                     
                        B038
                     
                  
                        HUIYANG KANLUN POLYETHYLENE MANUFACTURE FACTORY
                     
                     
                        Huizhou
                     
                     
                        B039
                     
                  
                        JIANGMEN CITY XIN HUI HENGLONG PLASTIC LTD.
                     
                     
                        Jiangmen
                     
                     
                        B040
                     
                  
                        JIANGMEN TOPTYPE PLASTIC PRODUCTS CO., LTD.
                     
                     
                        Jiangmen
                     
                     
                        B041
                     
                  
                        JIANGMEN XINHUI FENGZE PLASTIC COMPANY LTD.
                     
                     
                        Jiangmen
                     
                     
                        B042
                     
                  
                        JIANGYIN BRAND POLYTHENE PACKAGING CO., LTD.
                     
                     
                        Jiangyin
                     
                     
                        B043
                     
                  
                        JINAN BAIHE PLASTIC CO., LTD.
                     
                     
                        Jinan
                     
                     
                        B044
                     
                  
                        JINAN CHANGWEI PLASTIC PRODUCTS CO., LTD.
                     
                     
                        Jinan
                     
                     
                        B045
                     
                  
                        JINAN CHENGLIN PLASTIC PRODUCTS COMPANY LTD.
                     
                     
                        Jinan
                     
                     
                        B046
                     
                  
                        JINAN MINFENG PLASTIC CO., LTD.
                     
                     
                        Jinan
                     
                     
                        B047
                     
                  
                        JINYANG PACKING PRODUCTS (WEIFANG) CO., LTD.
                     
                     
                        Qingzhou
                     
                     
                        B048
                     
                  
                        JUXIAN HUACHANG PLASTIC CO., LTD.
                     
                     
                        Liuguanzhuang
                     
                     
                        B049
                     
                  
                        JUXIAN HUAYANG PLASTIC PRODUCTS CO., LTD.
                     
                     
                        Liuguanzhuang
                     
                     
                        B050
                     
                  
                        KIN WAI POLY BAG PRINTING LTD.
                     
                     
                        Hongkong
                     
                     
                        B051
                     
                  
                        LAIZHOU JINYUAN PLASTICS INDUSTRY & TRADE CO., LTD.
                     
                     
                        Laizhou
                     
                     
                        B052
                     
                  
                        LAIZHOU YUANXINYIE PLASTIC MACHINERY CO., LTD.
                     
                     
                        Laizhou
                     
                     
                        B053
                     
                  
                        LICK SAN PLASTIC BAGS (SHENZHEN) CO., LTD.
                     
                     
                        Shenzhen
                     
                     
                        B054
                     
                  
                        LINQU SHUNXING PLASTIC PRODUCTS CO., LTD.
                     
                     
                        Linqu
                     
                     
                        B055
                     
                  
                        LONGKOU CITY LONGDAN PLASTIC CORPORATION LTD.
                     
                     
                        Longkou
                     
                     
                        B056
                     
                  
                        NEW CARING PLASTIC MANUFACTORY LTD.
                     
                     
                        Jiangmen
                     
                     
                        B057
                     
                  
                        NEW WAY POLYPAK DONGYING CO., LTD.
                     
                     
                        Dongying
                     
                     
                        B058
                     
                  
                        NINGBO HUASEN PLASTHETICS CO., LTD.
                     
                     
                        Ningbo
                     
                     
                        B059
                     
                  
                        NINGBO MARUMAN PACKAGING PRODUCT CO., LTD.
                     
                     
                        Ningbo
                     
                     
                        B060
                     
                  
                        POLY POLYETHYLENE BAGS AND PRINTING CO.
                     
                     
                        Hongkong
                     
                     
                        B061
                     
                  
                        QINGDAO NEW LEFU PACKAGING CO., LTD.
                     
                     
                        Qingdao
                     
                     
                        B062
                     
                  
                        QUANZHOU POLYWIN PACKAGING CO., LTD.
                     
                     
                        Nanan
                     
                     
                        B063
                     
                  
                        RALLY PLASTICS CO., LTD. ZHONGSHAN
                     
                     
                        Zhongshan
                     
                     
                        B064
                     
                  
                        RIZHAO XINAO PLASTIC PRODUCTS CO., LTD.
                     
                     
                        Liuguanzhuang
                     
                     
                        B065
                     
                  
                        DONGGUAN SEA LAKE PLASTIC PRODUCTS MANUFACTURING CO., LTD.
                     
                     
                        Dongguan
                     
                     
                        B066
                     
                  
                        SHANGHAI HANHUA PLASTIC PACKAGE PRODUCT CO., LTD.
                     
                     
                        Shanghai
                     
                     
                        B067
                     
                  
                        SHANGHAI HUAYUE PACKAGING PRODUCTS CO., LTD.
                     
                     
                        Shanghai
                     
                     
                        B068
                     
                  
                        SHANGHAI LIQIANG PLASTICS INDUSTRY CO., LTD.
                     
                     
                        Zhangyan
                     
                     
                        B069
                     
                  
                        SHANGHAI MINGYE PLASTICS GOODS COMPANY LIMITED
                     
                     
                        Shanghai
                     
                     
                        B070
                     
                  
                        SHANGHAI QUTIAN TECHNOLOGY INDUSTRY DEVELOPMENT CO., LTD.
                     
                     
                        Shanghai
                     
                     
                        B071
                     
                  
                        SHANTOU ULTRA DRAGON PLASTICS LTD.
                     
                     
                        Shantou
                     
                     
                        B072
                     
                  
                        SHAOXING YUCI PLASTICS AND BAKELITE PRODUCTS CO., LTD.
                     
                     
                        Shangyu
                     
                     
                        B073
                     
                  
                        SHENG YOUNG INDUSTRIAL (ZHONGSHAN) CO., LTD.
                     
                     
                        Zhongshan
                     
                     
                        B074
                     
                  
                        SUPREME DEVELOPMENT COMPANY LIMITED
                     
                     
                        Hongkong
                     
                     
                        B075
                     
                  
                        TAISHING PLASTIC PRODUCTS CO., LTD. ZHONGSHAN
                     
                     
                        Zhongshan
                     
                     
                        B076
                     
                  
                        TIANJIN MINGZE PLASTIC PACKAGING CO., LTD.
                     
                     
                        Tianjin
                     
                     
                        B077
                     
                  
                        UNIVERSAL PLASTIC & METAL MANUFACTURING LIMITED
                     
                     
                        Hongkong
                     
                     
                        B078
                     
                  
                        WAI YUEN INDUSTRIAL AND DEVELOPMENT LTD.
                     
                     
                        Hongkong
                     
                     
                        B079
                     
                  
                        WEIFANG DESHUN PLASTIC PRODUCTS CO., LTD.
                     
                     
                        Changle
                     
                     
                        B080
                     
                  
                        WEIFANG HENGSHENG RUBBER PRODUCTS CO., LTD.
                     
                     
                        Changle
                     
                     
                        B081
                     
                  
                        WEIFANG HONGYUAN PLASTIC PRODUCTS CO., LTD.
                     
                     
                        Changle
                     
                     
                        B082
                     
                  
                        WEIFANG HUASHENG PLASTIC PRODUCTS CO., LTD.
                     
                     
                        Changle
                     
                     
                        B083
                     
                  
                        WEIFANG KANGLE PLASTICS CO., LTD.
                     
                     
                        Changle
                     
                     
                        B084
                     
                  
                        WEIFANG LIFA PLASTIC PACKING CO., LTD.
                     
                     
                        Weifang
                     
                     
                        B085
                     
                  
                        WEIFANG XINLI PLASTIC PRODUCTS CO., LTD.
                     
                     
                        Weifang
                     
                     
                        B086
                     
                  
                        WEIFANG YUANHUA PLASTIC PRODUCTS CO., LTD.
                     
                     
                        Weifang
                     
                     
                        B087
                     
                  
                        WEIFANG YUJIE PLASTIC PRODUCTS CO., LTD.
                     
                     
                        Weifang
                     
                     
                        B088
                     
                  
                        WEIHAI WEIQUAN PLASTIC AND RUBBER PRODUCTS CO., LTD.
                     
                     
                        Weihai
                     
                     
                        B089
                     
                  
                        WINNER BAGS PRODUCT COMPANY (SHENZHEN) LIMITED
                     
                     
                        Shenzhen
                     
                     
                        B090
                     
                  
                        WUI HING PLASTIC BAGS PRINTING (SHENZHEN) COMPANY LIMITED
                     
                     
                        Shenzhen
                     
                     
                        B091
                     
                  
                        XIAMEN EGRET PLASTICS CO., LTD.
                     
                     
                        Gaoqi
                     
                     
                        B092
                     
                  
                        XIAMEN GOOD PLASTIC CO., LTD.
                     
                     
                        Xiamen
                     
                     
                        B109
                     
                  
                        XIAMEN RICHIN PLASTIC CO., LTD
                     
                     
                        Xiamen
                     
                     
                        B093
                     
                  
                        XIAMEN UNITED OVERSEA ENTERPRISES LTD.
                     
                     
                        Xiamen
                     
                     
                        B094
                     
                  
                        XIAMEN XINGYATAI PLASTIC INDUSTRY CO., LTD.
                     
                     
                        Xiamen
                     
                     
                        B095
                     
                  
                        XINTAI CHUNHUI MODIFIED PLASTIC CO., LTD.
                     
                     
                        Xintai
                     
                     
                        B096
                     
                  
                        YANTAI BAGMART PACKAGING CO., LTD.
                     
                     
                        Yantai
                     
                     
                        B097
                     
                  
                        YANTAI LONGQUAN PLASTIC AND RUBBER PRODUCTS CO., LTD.
                     
                     
                        Yantai
                     
                     
                        B098
                     
                  
                        YAU BONG POLYBAGS PRINTING CO., LTD.
                     
                     
                        Hongkong
                     
                     
                        B099
                     
                  
                        YINKOU FUCHANG PLASTIC PRODUCTS CO., LTD.
                     
                     
                        Yingkou
                     
                     
                        B100
                     
                  
                        YONGCHANG (CHANGLE) PLASTIC INDUSTRIES CO., LTD.
                     
                     
                        Weifang
                     
                     
                        B101
                     
                  
                        ZHANGJIAGANG YUANHEYI PAPER & PLASTIC COLOR PRINTING & PACKING CO., LTD.
                     
                     
                        Zhangjiagang
                     
                     
                        B102
                     
                  
                        ZHONGSHAN DONGFENG HUNG WAI PLASTIC BAG MFY
                     
                     
                        Zhongshan
                     
                     
                        B103
                     
                  
                        ZHONGSHAN HUANGPU TOWN LIHENG METAL & PLASTIC FACTORY
                     
                     
                        Zhongshan
                     
                     
                        B104
                     
                  
                        ZHUHAI CHINTEC PACKING TECHNOLOGY ENTERPRISE CO., LTD.
                     
                     
                        Zhuhai
                     
                     
                        B105
                     
                  
                        ZIBO WEIJIA PLASTIC PRODUCTS CO., LTD.
                     
                     
                        Zibo
                     
                     
                        B106“